Document ID: 32005R1187

KOMISIJAS REGULA (EK) Nr. 1187/2005
(2005. gada 22. jūlijs),
ar kuru groza Regulu (EEK) Nr. 1859/82 par to, kā lauku saimniecību ieņēmumu noteikšanai atlasīt saimniecības, kas iesniedz grāmatvedības gada pārskatus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības uzskaites datu vākšanai par ienākumiem un saimniecisko darbību lauku saimniecībās Eiropas Ekonomikas kopienā (1), un jo īpaši tās 4. panta 4. punktu,
tā kā:
(1)
Komisijas Regulas (EEK) Nr. 1859/82 2. pants (2) nosaka ekonomiskā lieluma slieksni saimniecībām, kas veido lauku saimniecību uzskaites datu tīkla pētījuma objektu, katrai dalībvalstij.
(2)
Vācijas gadījumā strukturālās pārmaiņas ir novedušas pie mazāko saimniecību skaita samazināšanās, kā arī samazinājies to ieguldījums kopējā lauksaimniecības produkcijas izlaidē. Tāpēc vairs nav nepieciešams iekļaut tās apsekojumā par lauksaimnieciskās darbības būtiskāko daļu. Tāpēc slieksni ir jāpaaugstina no 8 Eiropas lieluma vienībām (ELV) līdz 16 ELV.
(3)
Kipras gadījumā sākotnēji noteikto robežu 1 ELV jāpaaugstina līdz 2 ELV, jo saimniecības, kuru ekonomiskais lielums ir mazāks par 2 ELV, sastāda tikai 7 % no kopējā standarta bruto seguma. Tāpēc lauksaimnieciskās darbības būtiskāko daļu var aptvert ar tādu slieksni, kas izslēdz mazākās saimniecības.
(4)
Regulas (EEK) Nr. 1859/82 I pielikumā noteikts atlasāmo saimniecību, kas iesniedz pārskatus, skaits dalībvalstīs pa reģioniem. Spānijas, Itālijas, Austrijas, Portugāles un Somijas gadījumā atlasāmo saimniecību skaits, kas iesniedz pārskatus, nav mainījies ilgākā laika posmā, neraugoties uz ievērojamu saimniecību skaita samazināšanos. Saimniecību skaita samazināšanās ir novedusi pie saimniecību viendabības palielināšanās tādā mērā, ka nodrošina pietiekamu pārstāvniecību ar mazāku izlases kopu nekā līdz šim. Šo strukturālo pārmaiņu dēļ atlasāmo saimniecību, kas iesniedz pārskatus, skaitu var samazināt Spānijā, Itālijā, Austrijā, Portugālē un Somijā. Tomēr dažos Spānijas un Itālijas reģionos saimniecību skaits ir jāpalielina, pielietojot uzlabotu statistisko metodoloģiju izlases veidošanā.
(5)
Maltā atlasāmo saimniecību, kas iesniedz pārskatus, skaits ir jāpārskata, ņemot vērā jauno informāciju par tās lauksaimniecības struktūru.
(6)
Tādēļ ir attiecīgi jāgroza Regula (EK) Nr. 1859/82.
(7)
Pasākumi, kas paredzēti šajā regulā, ir saskaņā ar Kopienas saimniecību uzskaites datu tīkla komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 1859/82 groza šādi:
1)
Regulas 2. pantu aizstāj ar šo:
“2. pants
2006. pārskata gadam (12 secīgi mēneši, kas sākas laikposmā no 2006. gada 1. janvāra līdz 2006. gada 1. jūlijam), kā arī turpmākiem pārskata gadiem, Regulas Nr. 79/65/EEK 4. pantā minētie sliekšņi Eiropas lieluma vienībās (ELV) ir šāda:
-
Beļģija: 16 ELV
-
Čehija: 4 ELV
-
Dānija: 8 ELV
-
Vācija: 16 ELV
-
Igaunija: 2 ELV
-
Grieķija: 2 ELV
-
Spānija: 2 ELV
-
Francija: 8 ELV
-
Īrija: 2 ELV
-
Itālija: 4 ELV
-
Kipra: 2 ELV
-
Latvija: 2 ELV
-
Lietuva: 2 ELV
-
Luksemburga: 8 ELV
-
Ungārija: 2 ELV
-
Malta: 8 ELV
-
Nīderlande: 16 ELV
-
Austrija: 8 ELV
-
Polija: 2 ELV
-
Portugāle: 2 ELV
-
Slovēnija: 2 ELV
-
Slovākija: 6 ELV
-
Somija: 8 ELV
-
Zviedrija: 8 ELV
-
Apvienotā Karaliste (izņemot Ziemeļīriju): 16 ELV
-
Apvienotā Karaliste (tikai Ziemeļīrija): 8 ELV.”
2)
Regulas I pielikumu groza saskaņā ar šīs regulas pielikumu.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. pārskata gada.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 22. jūlijā

Labels: 18
19
6